АҞӘА, ԥхынгәы 22 - Sputnik. Аԥсныҟа аԥара аара 6,6 миллиард артәеит 2021 шықәса аԥхьатәи афымз азы ҳәа аанацҳауеит Амилаҭтә банк.
Аԥсны абанктә система ала 2021 шықәса актәи азыбжазы имҩаԥго аԥаратә еикәыршара амааҭтә еквивалент ала иартәеит 37,3 миллиард мааҭ. Ари 12,8 миллиард мааҭ(52%) рыла 2020 шықәса абри аамҭазтәи арбага еиҳауп.
Абанктә системала Аԥсны иаланагалеит 19,5 миллиард, иалгахеит – 17,8 миллиард мааҭ. Абас ала иҵоуроу асальдо 1,7 миллиард мааҭ ыҟоуп ҳәа аҳәоит адырраҭара.
Амилаҭтә банк иазгәанаҭоит 2020 шықәса абри аамҭазы иҵоурам асальдо 1,3 миллиард шыҟаз. Арҭ арбагақәа COVID-19 алаҵәара иадырҳәалоит.
2021 шықәса актәи азыбжазы ԥарашәаратә валиута хаданы иҟоуп урыстәылатәи амааҭ –87,1% аоперациақәа зегь рҟынтә, ЕАА адоллар –7,5%, евро – 4,0%, егьырҭ – (иапониатәи аиена, китаитәи иуань, ҭырқәтәылатәи алира) - 1,4%.